Ջենիֆեր Քարպենտեր

Ջենիֆեր Լին Քարպենտեր (անգլ.՝ Jennifer Leann Carpenter, դեկտեմբերի 7, 1979(1979-12-07), Լուիսվիլ, Կենտուկի, ԱՄՆ), ամերիկացի դերասանուհի։ Առավել հայտնի է «Դեքստեր» հեռուստասերիալում խաղացած Դեբրա Մորգան և «Էմիլի Ռոուզի 6 դեմոնները» ֆիլմում խաղացած Էմիլի Ռոուզ դերերով։


== Վաղ տարիներ ==
Քարպենտերը ծնվել է Կենտուկի նահանգի Լուիսվիլ քաղաքում։ Ավարտել է Լուիսվիլի Sacred Heart Academy աղջիկների կաթոլիկ դպրոցը։ Նաև հաճախել է Walden Theatre Conservatory, իսկ ավելի ուշ՝ Նյու Յորքի Ջուլիարդ դպրոցը։ Մինչ այն ավարտելը խաղացել է Արթուր Միլլերի «Դաժան փորձություն» պիեսի բրոդվեյական բեմադրության գլխավոր դերերում՝ Լիամ Նիսոնի և Լորա Լինիի հետ։


== Կարիերա ==
2002 թվականին մեծ էկրանին տեղի է ունեցել Քարպենտերի առաջնաելույթը։ Դա երկրորդական դեր էր «People Are Dead» դրամայում։ Քարպենտերը առաջին անգամ քննադատների ուշադրությունը գրավել է «Էմիլի Ռոուզի 6 դեմոնները» ֆիլմում իր կատարած աշխատանքի շնորհիվ։ 2006 թվականին ստացել է 2 MTV Movie Awards մրցանակ։
Քարպենտերը առավել հայտնի է Showtime հեռուստաալիքի «Դեքստեր» հեռուստասերիալում խաղացած Դեբրա Մորգան դերով, որի պրեմիերան կայացել է 2006 թվականի հոկտեմբերի 1-ին։ Նրա գլխավոր հերոսի քրոջ կերպարը մեծ տպավորություն է թողել որոշ քննադատների վրա, մասնավորապես՝ ավստրալիացի լրագրող Ջեք Մարքսը նրա «սառը և անճոռնի» խաղը բնութագրում է որպես «այնքան կատարյալ, որ շատ հեռուստադիտողներ կարծես սխալվել են դերասանուհու հարցում՝ տեսնելով նրա կերպարի թերությունները»։ Շոուն ավարտվել է 2013 թվականին՝ ութ եթերաշրջաններից հետո։


== Անձնական կյանք ==
2008-2011 թվականներին Ջենիֆերը ամուսնացած է եղել «Դեքստեր» հեռուստասերիալի իր խաղընկեր Մայքլ Հոլի հետ։
2016 թվականի մայիսի 29-ից Ջենիֆերը ամուսնացած է եղել «The Avett Brothers» երաժշտական ֆոլկ խմբի մասնակից Սեթ Էվետի հետ, որի հետ հանդիպել է իրենց հարսանիքից 3 տարի առաջ։ Ամուսիններն ունեն որդի՝ Այզեկ Էվետը։


== Ֆիլմագրություն ==


== Մրցանակներ և անվանակարգեր ==
Ներկայումս ունի 5 մրցանակ և ևս 21 անվանակարգ, որոնք կինոյի ոլորտում մնացել են առանց հաղթանակի։
Հիմնական մրցանակներն ու անվանակարգերը ներկայացված են ստորև։


== Մրցանակներ ==
MTV Movie Awards
2006՝ Լավագույն դեր սարսափ ֆիլմում / թրիլլերում «Էմիլի Ռոուզի 6 դեմոնները» ֆիլմի համար
«Սատուրն» մրցանակ
2009՝ Երկրորդ պլանի լավագույն հեռուստադերասանուհի՝ «Դեքստեր» սերիալի համար


== Անվանակարգ ==
«Սատուրն» մրցանակ
2006՝ Երկրորդ պլանի լավագույն դերասանուհի «Էմիլի Ռոուզի 6 դեմոնները» ֆիլմի համար
2007՝ Երկրորդ պլանի լավագույն հեռուստադերասանուհի «Դեքստեր» սերիալի համար
2008՝ Երկրորդ պլանի լավագույն հեռուստադերասանուհի «Դեքստեր» սերիալի համար
2010՝ Երկրորդ պլանի լավագույն հեռուստադերասանուհի «Դեքստեր» սերիալի համար
2011՝ Երկրորդ պլանի լավագույն հեռուստադերասանուհի «Դեքստեր» սերիալի համար
2012՝ Երկրորդ պլանի լավագույն հեռուստադերասանուհի «Դեքստեր» սերիալի համար
2013՝ Երկրորդ պլանի լավագույն հեռուստադերասանուհի «Դեքստեր» սերիալի համար
2014՝ Երկրորդ պլանի լավագույն հեռուստադերասանուհի «Դեքստեր» սերիալի համար
MTV Movie Awards
2006՝ Տարվա բեկում «Էմիլի Ռոուզի 6 դեմոնները» ֆիլմի համար
«Դերասանների գիլդիա» մրցանակ
2009՝ «Դեքստեր» դրամատիկական սերիալի լավագույն դերասանական կազմ
2010՝ «Դեքստեր» դրամատիկական սերիալի լավագույն դերասանական կազմ
2011՝ «Դեքստեր» դրամատիկական սերիալի լավագույն դերասանական կազմ
2012՝ «Դեքստեր» դրամատիկական սերիալի լավագույն դերասանական կազմ


== Ծանոթագրություններ ==